hotchpotch/miracl-hf-unified huggingface dataset:
สายบันดาร์อูตามา-กลัง
สายบันดาร์อูตามา-กลัง (; ชื่อเดิม: สายชาห์อลัม ()) เป็นเส้นทางรถไฟฟ้ารางเบาสายที่ 3 ในเขตกัวลาลัมเปอร์และปริมณฑล โดยเมื่อเปิดให้บริการแล้ว จะดำเนินการโดยบริษัทแรพิดเรล โครงการนี้เริ่มต้นขึ้นในวันที่ 24 เมษายน ค.ศ. 2013 ในฐานะของรถไฟฟ้ารางเบาสายที่ 3 ใช้งบประมาณ 9 พันล้านริงกิตในการก่อสร้าง
สายบันดาร์อูตามา-กลัง เป็นส่วนหนึ่งของระบบขนส่งมวลชนในหุบเขากลัง
ลีกเอิง ฤดูกาล 2015–16
ลีกเอิง ฤดูกาล 2015–16 เป็นฤดูกาลที่ 78 ของลีกเอิงนับตั้งแต่การก่อตั้ง. ปารีแซ็ง-แฌร์แม็ง คือทีมแขมป์สามสมัยติดต่อกัน, ที่จะต้องมาป้องกันแชมป์.
จะมี 20 สโมสรที่แข่งขันกันในลีกนี้ ประกอบไปด้วยสามทีมที่ขึ้นมาจากลีกเดอ ฤดูกาล 2014–15 มาแทนที่สามทีมที่ตกชั้นจากลีกเอิง ฤดูกาล 2014–15 ทุกสโมสรที่มีหลักประกันสถานะลีกเอิงสำหรับฤดูกาลเป็นจะต้องได้รับอนุมัติจาก DNCG ก่อนถึงมีสิทธิ์เข้าร่วมลีกได้. มีเพียง 2 ทีมเท่านั้นที่จะต้องตกชั้นในฤดูกาลนี้. เอวีย็อง, แม็ส และ ล็องส์ ตกชั้นไปสู่ลีกเดอในฤดูกาล 2013-14. ตรอเย, ฌาเซแล็ก อาฌักซีโอ และ อ็องเกร์ เลื่อนชั้นขึ้นสู่ระดับลีกสูงสุด. ตรอเยทำให้กลับมาทันที, ฌาเซแล็ก อาฌักซีโอขึ้นมาเล่นลีกสูงสุดเป็นครั้งแรกในประวัติศาสตร์สโมสร สุดท้ายกลับเป็นอ็องเกร์ได้กลับคืนสู่ลีกสูงสุดหลังรอคอยมาถึง 21 ปี.
ณ วันที่ 3 พฤษภาคม พ.ศ. 2558 มีสโมสรที่ได้รับการยืนยันแล้วว่าจะได้เล่นในลีกเอิง ฤดูกาล 2015–16 ได้แก่
ผู้เล่นที่ทำคนเดียว 4 ประตู
ที. เอช. ไวท์
เทเรนซ์ แฮนเบอรี ไวท์ (; 29 พฤษภาคม ค.ศ. 1906 – 17 มกราคม ค.ศ. 1964) หรือ ที. เอช. ไวท์ เป็นนักเขียนชาวอังกฤษ ผู้เขียนนิยายชุด "The Once and Future King" (อาร์เธอร์จอมราชันย์)
ที. เอช. ไวท์ เกิดเมื่อ ค.ศ. 1906 ที่เมืองบอมเบย์ (มุมไบในปัจจุบัน) บิดารับราชการเป็นตำรวจ ส่วนมารดาเป็นบุตรสาวของผู้พิพากษา ทั้งคู่แยกทางกันตอนเขาอายุได้ 14 ปี ไวท์เข้าเรียนที่วิทยาลัยเชลเทนแฮมในกลอสเตอร์เชอร์ และวิทยาลัยควีนส์ มหาวิทยาลัยเคมบริดจ์ หลังเรียนจบ เขาเป็นครูที่โรงเรียนสโตว์ (Stowe School) พร้อมกับเขียนหนังสือควบคู่ไปด้วย
หลังความสำเร็จของหนังสือ "England Have My Bones" ไวท์ลาออกจากงานสอนมาเขียนหนังสือเต็มตัว จนในปี ค.ศ. 1938 เขาเขียนนิยาย "The Sword in the Stone" (ดาบในศิลา) ซึ่งเป็นเล่มแรกในวรรณกรรมชุดจินตนิมิตเกี่ยวกับกษัตริย์อาเธอร์ "The Once and Future King" ได้ผลตอบรับเป็นอย่างดี ต่อมาในปี ค.ศ. 1946 ไวท์ย้ายไปอยู่ที่อัลเดอร์นีย์ เขาเป็นโสดตลอดชีวิต จนกระทั่งเสียชีวิตจากภาวะหัวใจวายบนเรือที่เทียบท่าในไพรีอัส เมื่อปี ค.ศ. 1964 ขณะมีอายุได้ 57 ปี
สายซูไงบูโละฮ์-เซอร์ดัง-ปูตราจายา
สายซูไงบูโละฮ์-เซอร์ดัง-ปูตราจายา () เป็นเส้นทางรถไฟฟ้าใต้ดินในอนาคตในเขตหุบเขากลัง โครงการนี้ริเริ่มขึ้นโดยอีดริซ จาลา และเป็นหนึ่งในโครงการเส้นทางรถไฟใต้ดินสามสายในอนาคต
คาดว่าจะเปิดให้บริการระยะที่ 1 ในปี ค.ศ. 2021 และระยะที่ 2 ในปี ค.ศ. 2022
มีจำนวน 36 สถานีในระยะทาง 52.2 กิโลเมตร
ระบบรถไฟฟ้าเป็นแบบ 4 คันต่อขบวน และมี 4 ประตูต่อหนึ่งฝั่งต่อหนึ่งคัน
สายเซอร์เคิล (กัวลาลัมเปอร์)
สายเซอร์เคิล () เป็นโครงการรถไฟฟ้าใต้ดินสายที่สามในกัวลาลัมเปอร์ ต่อจากสายซูไงบูโละฮ์-กาจัง และสายซูไงบูโละฮ์-เซอร์ดัง-ปูตราจายาระบบรถไฟฟ้าคล้ายกับที่จะใช้งานในสายซูไงบูโละฮ์-กาจัง พ่วง 4 คันต่อขบวน มีประตู 4 ตำแหน่งต่อฝั่งต่อคัน
ความหลากหลายทางชีวภาพในประเทศจีน
ภูมิประเทศที่มีขนาดใหญ่และหลากหลายของประเทศจีน เป็นบ้านที่มีความหลากหลายและความอุดมสมบูรณ์ของสัตว์ป่าอย่างลึกซึ้ง ในฐานะที่เป็นหนึ่งใน 17 ประเทศที่มีความหลากหลายทางชีวภาพอุดมสมบูรณ์มากที่สุดในโลก จากประมาณการ ประเทศจีนมีสัตว์มีกระดูกสันหลัง 7,516 สายพันธุ์ ซึ่งประกอบด้วย ปลา 4,936 สายพันธุ์, นก 1,269 สายพันธุ์, สัตว์เลี้ยงลูกด้วยน้ำนม 562 สายพันธุ์, สัตว์เลื้อยคลาน 403 สายพันธุ์ และสัตว์ครึ่งบกครึ่งน้ำ 346 สายพันธุ์ ในแง่ของจำนวนของสายพันธุ์ ประเทศจีนมีสัตว์เลี้ยงลูกด้วยน้ำนมมากเป็นอันดับสามของโลก, มีนกมากเป็นอันดับแปด, สัตว์เลื้อยคลานมากเป็นอันดับเจ็ด และสัตว์ครึ่งบกครึ่งน้ำมากเป็นอันดับเจ็ด โดยในแต่ละประเภท ประเทศจีนนับว่ามีความหลากหลายทางชีวภาพมากที่สุดของประเทศนอกเขตร้อน
ประเทศจีนมีสิ่งมีชีวิตเฉพาะถิ่นอยู่หลายสายพันธุ์ ทั้งยังเป็นประเทศที่มีแพนด้ายักษ์ ซึ่งเป็นสัตว์ป่าที่มีชื่อเสียงมากที่สุด รวมถึงหนึ่งในหกของสายพันธุ์สัตว์เลี้ยงลูกด้วยน้ำนม และสองในสามของสายพันธุ์สัตว์ครึ่งบกครึ่งน้ำ ต่างก็เป็นสิ่งมีชีวิตเฉพาะถิ่นของประเทศจีน
ความหลากหลายทางชีวภาพในประเทศจีนที่อาศัยอยู่ร่วมกัน กับการแบกรับความกดดันจากจำนวนประชากรมนุษย์ที่มีมากที่สุดในโลก มีสัตว์อย่างน้อย 840 สายพันธุ์ที่ถูกคุกคาม, เสี่ยงอันตรายต่อการสูญพันธุ์ในประเทศจีน โดยมีสาเหตุหลักมาจากกิจกรรมของมนุษย์ เช่น การทำลายสิ่งแวดล้อม, มลพิษ และการแย่งอาหาร, การใช้ขนสัตว์ และส่วนผสมสำหรับการแพทย์แผนจีน สัตว์ป่าที่ใกล้สูญพันธุ์ได้รับการคุ้มครองตามกฎหมาย และในขณะที่ปี ค.ศ. 2005 ประเทศนี้มีพื้นที่อนุรักษ์ธรรมชาติถึงกว่า 2,349 แห่ง โดยครอบคลุมพื้นที่ทั้งหมด 149.95 ล้านเฮกตาร์ (578,960 ตารางไมล์) ซึ่งคิดเป็นประมาณ 15 เปอร์เซ็นต์ของพื้นที่ประเทศจีนทั้งหมดที่มีอยู่
สง่า อิงคุลานนท์
ท่านผู้หญิงสง่า อิงคุลานนท์ คุณข้าหลวงและพระอภิบาลในสมเด็จพระเทพรัตนราชสุดาฯ สยามบรมราชกุมารี
ท่านผู้หญิงสง่า อิงคุลานนท์ เกิดเมื่อวันที่ 14 มิถุนายน 2460 เป็นธิดาของนายผ่อง กับนางผิน วัฒนะศุกร เข้ารับการศึกษาที่โรงเรียนผดุงดรุณี โรงเรียนราชินี โรงเรียนเซนต์โยเซฟคอนแวนต์ โรงเรียนสตรีวัดระฆัง โรงเรียนฝึกหัดครูเพชรบุรีวิทยาลงกรณ์ และเรียนพยาบาลที่โรงพยาบาลจุฬาลงกรณ์ เมื่อสำเร็จการศึกษา ได้เข้าทำงานเป็นพยาบาลที่โรงพยาบาลจุฬาลงกรณ์
ด้านครอบครัว ท่านผู้หญิงสง่า อิงคุลานนท์ สมรสกับนายอำนวย อิงคุลานนท์ ข้าราชการกระทรวงมหาดไทย มีบุตรธิดา 2 คน คือ
ระหว่างนั้น หม่อมหลวงเกษตร สนิทวงศ์ แพทย์ประจำพระองค์สมเด็จพระนางเจ้าฯ พระบรมราชินีนาถ ได้นำเฝ้าทูลละอองธุลีพระบาท ซึ่งทรงพระกรุณาโปรดเกล้าโปรดกระหม่อมรับไว้เป็นคุณข้าหลวง พระอภิบาลในสมเด็จพระเจ้าลูกยาเธอ และสมเด็จพระเจ้าลูกเธอ ซึ่งท่านผู้หญิงสง่า ได้ปฏิบัติงานสนองเบื้องพระยุคลบาทอย่างดียิ่งตลอดมา จนได้รับพระราชทานเครื่องราชอิสริยาภรณ์สูงสุด ชั้นทุติยจุลจอมเกล้าวิเศษ และเหรียญรัตนาภรณ์ ชั้น 4
ท่านผู้หญิงสง่า ถึงแก่อนิจกรรมด้วยโรคปอดอักเสบ เมื่อวันที่ 27 พฤศจิกายน 2557 สิริอายุ 97 ปีเศษ
เฟลิเป กัลเดรอน
เฟลิเป กอนซาเลซ กัลเดรอน โรกา (Felipe Gonzáles Calderón Roca) เป็นนักกฎหมายชาตินิยมผู้ร่างรัฐธรรมนูญฉบับแรกของฟิลิปปินส์ เกิดเมื่อ 4 เมษายน พ.ศ. 2411 ที่จังหวัดกาบิเต ประเทศฟิลิปปินส์ ครอบครัวของเขาเดิมอยู่ที่เม็กซิโกและได้อพยพมายังมะนิลา เขาจึงเติบโตมาในสังคมของชาวฟิลิปปินส์ในยุคที่มีกระแสการเรียกร้องความเท่าเทียมในสังคม สำเร็จการศึกษาทางด้านนิติศาสตร์จากมหาวิทยาลัยซานโตโตมัส เมื่อ พ.ศ. 2436 แนวคิดของกัลเดรอนนั้นไม่เห็นด้วยกับการปกครองของสเปนแม้เขาจะเกิดในครอบครัวคนชั้นสูง เขาเข้าร่วมการต่อสู้เพื่อฟิลิปปินส์หลังจากสำเร็จการศึกษา โดยเข้าร่วมงานกับรัฐบาลปฏิวัติซึ่งต่อมาได้สถาปนาสาธารณรัฐมาโลโลสขึ้น
ในวันที่ 15 กันยายน พ.ศ. 2441 สาธารณรัฐมาโลโลสได้จัดตั้งสภามาโลโลสซึ่งเป็นองค์กรที่ทำหน้าที่ประกาศอิสรภาพของสาธารณรัฐมาโลโลสอย่างเป็นทางการในวันที่ 29 กันยายน พ.ศ. 2441 สภานี้ได้ร่างรัฐธรรมนูญฉบับแรกของฟิลิปปินส์ที่เรียกรัฐธรรมนูญมาโลโลส กัลเดรอนเป็นผู้มีบทบาทสำคัญในการร่างรัฐธรรมนูญฉบับนี้ โดยใช้รัฐธรรมนูญของสหรัฐอเมริกาและประเทศในยุโรปเป็นแบบ สาระสำคัญของรัฐธรรมนูญนี้นั้น แบ่งอำนาจอธิปไตยออกเป็น 3 ฝ่าย คือ ฝ่ายนิติบัญญัติ ได้แก่ สภาผู้แทนราษฎร ประกอบด้วยสมาชิกที่มาจากการเลือกตั้ง ฝ่ายบริหาร มีประธานาธิบดีเป็นหัวหน้า มีคณะรัฐมนตรี 7 คน ฝ่ายตุลาการได้แก่ ศาล ประธานศาลสูงสุดแต่งตั้งโดยสภาผู้แทนราษฎร ให้เสรีภาพในการนับถือศาสนา ซึ่งต่างจากการปกครองในสมัยเป็นอาณานิคมของสเปนซึ่งกำหนดให้ศาสนาคริสต์นิกายโรมันคาทอลิกเป็นศาสนาประจำรัฐ กำหนดสิทธิพลเมืองและชาวต่างชาติอย่างละเอียด
รัฐธรรมนูญฉบับนี้ได้รับความเห็นชอบจากสภามาโลโลสเมื่อ 29 พฤศจิกายน พ.ศ. 2441 แต่หลังจากนั้นอีกเพียง 3 เดือน รัฐธรรมนูญฉบับนี้ก็สิ้นสุดลง เมื่อสหรัฐไม่ยอมรับเอกราชของสาธารณรัฐมาโลโลส และเกิดสงครามกับสหรัฐในเดือนกุมภาพันธ์ พ.ศ. 2441 สาธารณรัฐมาโลโลสได้ยอมจำนนต่อสหรัฐใน พ.ศ. 2444 ในระหว่างเกิดสงครามกับสหรัฐ กัลเดรอนได้ยุติบทบาทในสาธารณรัฐมาโลโลสและหันไปร่วมมือกับฝ่ายสหรัฐ เมื่อสหรัฐเป็นฝ่ายชนะ กัลเดรอนปฏิเสธที่จะดำรงตำแหน่งผู้บริหารระดับสูง แต่หันมาประกอบอาชีพอิสระ เขาเสียชีวิตที่มะนิลาเมื่อ 6 กรกฎาคม พ.ศ. 2451
อัสแซสซินส์ครีด: เดอะฟอล
อัสแซสซินส์ครีด: เดอะฟอล () เป็นมินิซีรีส์หนังสือการ์ตูนจากซีรีส์เกมอัสแซสซินส์ครีด จัดพิมพ์โดย Wildstorm เนื้อเรื่องจะกล่าวถึงเรื่องราวของมือสังหารชาวรัสเซีย Nikolai Orelov
ในช่วงปลายยุค 1880 จนถึงต้นศตวรรษที่ 20 และ เหตุการณ์ทังกัสก้า (Tunguska event) โดยผ่านความทรงจำใน DNA ของ Daniel Cross
เขียนบทประพันธ์โดย Cameron Stewart และ Karl Kerschl เป็นการขยายเรื่องราวจักรวาลของซีรีส์อัสแซสซินส์ครีด แต่เรื่องราวยังคงเป็นความบาดหมางระหว่างสององค์กร คือ เทมพลาร์
และ ภาคีมือสังหาร ซึ่งในตอนท้ายมีการเชื่อมโยงกับกลุ่ม Narodnaya Volya
ซังกริอา
ซังกริอา (; ) เป็นเครื่องดื่มประเภทหนึ่งจากสเปนและโปรตุเกส ปกติจะประกอบด้วยไวน์ ผลไม้หั่น สารให้ความหวาน และเติมด้วยบรั่นดีปริมาณเล็กน้อย ผลไม้หั่นอาจเป็นส้ม เลมอน มะนาว แอปเปิล ท้อ เมลอน เบอร์รีชนิดต่าง ๆ องุ่น กีวี หรือมะม่วง สารให้ความหวานเช่น น้ำผึ้ง น้ำตาล น้ำเชื่อม หรือน้ำส้ม เครื่องดื่มอื่น ๆ ที่ใช้ผสมแทนบรั่นดีเช่น โซดา สไปรท์ เซเว่นอัพ การแช่ผลไม้หั่นเพื่อเพิ่มรสชาติจะทำในขณะที่ซังกริอามีความเย็น โดยอาจแช่เย็นไว้ไม่กี่นาทีหรือนานถึงสองสามวัน
ผมเป็นของคุณไปแล้ว
"ผมเป็นของคุณไปแล้ว" เป็นซิงเกิลของสุกฤษฎิ์ วิเศษแก้ว ในปี พ.ศ. 2558 ประพันธ์เนื้อร้อง-แต่งทำนองโดย อัจฉริยา ดุลยไพบูลย์ และเรียบเรียงโดย ภัทรกร ตั้งจิตการุญ ออกจำหน่ายในวันที่ 20 มกราคม พ.ศ. 2558
มิวสิควิดีโอนี้เผยแพร่ครั้งแรกในวันที่ 12 กุมภาพันธ์ พ.ศ. 2558 ถ่ายทำที่รัตนศิลป์ศกสตูดิโอ ย่านสี่พระยา โดยมี ดาว-พิมพ์ทอง วชิราคม มาแสดงเป็นนางเอกในมิวสิควิดีโอ เรื่องราวของเพลงที่บี้บังเอิญไปติดฝนด้วยกันกับดาว แค่ผมเห็นหน้า เค้าแว๊บแรกก็ปิ๊งทันที แล้วก็จินตนาการไปว่าผมเป็นคนรักของเค้าไปแล้ว
ในส่วนของซาวน์ดนตรีผมก็นำเสนอเพิ่มเข้าไปว่าอยากได้ ดนตรีอัดสดทุกชิ้น โชคดีมากๆ ที่คราวนี้ได้นัก ดนตรีเก่งๆ หลายคนมาช่วยอัดให้ อย่างเครื่องเป่าก็ได้ทีม Brass Section “Stonehorn” ซึ่งเคยผลิตผลงานให้ศิลปินดังๆ มาหลายคน ส่วนมือกลองก็ได้ Mr.Kevin Biddle เคยทำเพลงให้ศิลปินไทยและต่างประเทศมาแล้ว
เพลงผมเป็นของคุณไปแล้วได้นำไปแปลงเป็นเพลงลูกเสือ และใช้ในชื่อเพลงว่า "ผมเป็นลูกเสือไปแล้ว" และนำมาร้องโดย เหล่าวิทยากรในค่ายลูกเสือปิยมงคล ในวันที่ 20 มิถุนายน พ.ศ. 2558 ที่ผ่านมานี้เอง
เพลง "ผมเป็นของคุณไปแล้ว" ได้อันดับสูงสุด 1 ของชาร์ต GMM Grammy Gmember Song Chart Top 100 ประประจำวันที่ 9 กุมภาพันธ์ พ.ศ. 2558 และอันดับสูงสุด 3 GMM Grammy Gmember MV Chart Top 5 ประจำวันที่ 27 เมษายน พ.ศ. 2558 จากการจัดอันดับของเว็บไซต์ Gmember.com
คอมมานเดียร์
คอมมานเดียร์ () เป็นการ์ดเกมประเภทเทรดดิ้งการ์ดเกมสัญชาติไทย ผลิตโดยบริษัท ไทยยูเนียนกราฟิกส์ จำกัด จัดจำหน่ายโดยบริษัท คิดช์ แอนด์ คิดช์ จำกัด เปิดตัวครั้งแรกเมื่อวันที่ 30 เมษายน พ.ศ. 2558 โดยเป็นเกมการ์ดสำหรับเล่น 2 คนซึ่งจำลองการรบของหน่วยทหารของประเทศสมมุติต่างๆ ในปัจจุบันมีด้วยกันทั้งหมด 4 ประเทศ
มีทั้งหมด 4 ประเทศ ได้แก่
1. อวาลอน () สโลแกน แข็งแกร่งและเป็นปึกแผ่น ต่อสู้เพื่อปกป้องในสิ่งที่ตนศรัทธา
เป็นทวีปที่มีความเชื่อมั่นในศาสนาเป็นอย่างมาก โดยการ์ดในสังกัดนี้จะมีลักษณะเด่นเป็นอัศวิน นักรบเกราะยุคกลางทางตะวันตก และนักบุญ
2. เลมิวเรีย () สโลแกน จ้าวแห่งเวทมนตร์และพลังเหนือธรรมชาติ
เป็นทวีปที่ประชากรมีความสามารถในการใช้เวทมนตร์เป็นพิเศษ โดยการ์ดในสังกัดนี้จะมีลักษณะเด่นเป็นแม่มด และนักเวทย์
3. แชงกรีลา () สโลแกน ต่อสู้ด้วยความรวดเร็วและเด็ดขาด ด้วยวิถีแห่งดาบและจิตวิญญาน
เป็นทวีปที่มีความหลากหลายทางเผ่าพันธุ์ รวมถึงสภาพของภูมิประเทศ โดยการ์ดในสังกัดนี้จะมีลักษณะเด่นเป็นซามูไร นินจา รวมถึงสัตว์อสูรต่างๆ
4. ไฮเซนแบร์ก () สโลแกน บทขยี้ศัตรูด้วยเทคโนโลยีที่เหนือกว่าทุกคนบนโลก
เป็นทวีปที่โดดเด่นในเรื่องการพัฒนาเทคโนโลยีต่างๆ โดยการ์ดในสังกัดนี้จะมีลักษณะเด่นเป็นทหาร นักรบแขนกล มนุษย์ดัดแปลง และหุ่นยนต์
เป็นการ์ดหน่วยทหารของประเทศสมมุตินั้นๆ โดยมีลักษณะเด่นคือที่มุมบนขวาจะมีตัวเลขแสดงค่าพลังโจมตีและค่าพลังชีวิตของยูนิตนั้นๆ รวมถึงด้านริมของการ์ดจะมีลูกศรสีเทาอย่างน้อย 1 ด้าน
เป็นการ์ดกลยุทธ์ หรือยุทธโนปกรณ์ เพื่อสร้างสถานการณ์ต่างๆภายในเกม โดยมีลักษณะเด่นคือที่มุมบนขวาจะมีสัญลักษณ์โล่พร้อมทั้งข้อความภาษาอังกฤษ "planning" หรือ "Defensive"
ในเกมนี้จำเป็นต้องใช้สนามสำหรับวางการ์ดในการเล่น โดยแบ่งออกเป็น 2 ส่วน ดังนี้
เป็นส่วนที่ใช้สำหรับการจัดการต่างๆของตัวผู้เล่น ซึ่งมีส่วนต่างๆ ดังนี้เป็นส่วนหลักภายในเกมสำหรับวางการ์ดขนาด 36 ช่อง โดยจัดเรียงในลักษณะ 6 x 6 ซึ่งมีบริเวณต่างๆ ดังนี้
ในตาเล่นของผู้เล่น ผู้เล่นจะได้รับแต้มจำนวน 3 Command Point และจะดำเนินเข้าสู่ช่วงต่างๆ ตามลำดับดังนี้
ช่วงวางแผน (Planning Phase) เป็นช่วงที่ผู้เล่นสามารถใช้แต้มที่ได้ร่วมกับ Energy ที่มีเพื่อลงการ์ดยูนิตในสนาม, เล่นอีเวนต์การ์ดที่มีสัญลักษณ์ Planning, จั่วการ์ดจากสำรับตนเอง 2 ใบแล้วเลือกทิ้ง 1 ใบลงในEnergy Zone และ/หรือ เคลื่อนที่Unit Card
ช่วงป้องกัน (Defending Phase) เป็นช่วงที่อนุญาตให้ผู้เล่นอีกฝ่ายสามารถใช้ Energy ที่มีเพื่อเล่นการ์ดอีเวนต์ที่มีสัญลักษณ์ Defensive ซึ่งผู้เล่นอีกฝ่ายมีสิทธิ์บอกผ่านได้
ช่วงการรบ (Combat Phase) เป็นช่วงที่ผู้เล่นสามารถเลือกโจมตีการ์ดยูนิตของฝ่ายตรงข้ามได้ โดยยูนิตที่แพ้จากการรบจะถูกนำไปไว้ใน Defeat Zone ของเจ้าของการ์ดในสภาพหงายหน้า
ช่วงจบตาเล่น (End Phase) เป็นช่วงที่นำแต้ม Command Point ที่เหลืออยู่ออกทั้งหมด และตรวจสอบการ์ดที่เหลืออยู่บนมือไม่ให้เกิน 7 ใบ
ผู้เล่นจะเป็นฝ่ายแพ้ทันทีหากการ์ดที่อยู่ในสนามเข้าเงื่อนไขเงื่อนไขหนึ่งต่อไปนี้การ์ดเกม
เว็บไซต์อย่างเป็นทางการ
เฟซบุ๊คแฟนเพจอย่างเป็นทางการ
เกมกลยุทธ์
เกมกลยุทธ์ () หรือ เกมเชิงกลยุทธ์ () เป็นเกม (เช่น วิดีโอเกม หรือเกมกระดาน) ในการข่มขู่ของผู้เล่น และมักจะขึ้นอยู่กับการตัดสินใจของตนเองที่มีความสำคัญสูงในการกำหนดผล
เกือบทุกเกมกลยุทธ์ต้องตัดสินใจด้วยการคิดแบบต้นไม้ตัดสินใจ และมักจะใช้การรับรู้สถานการณ์ในระดับสูง
คำว่า "strategy" มาจากภาษากรีก ("στρατηγια" หรือ strategia) ซึ่งหมายถึง ยุทธวิธี มันแตกต่างจาก "tactics" ที่หมายถึงรูปแบบทั่วไป แต่ทว่า "tactics" จะหมายถึงการจัดการและการกระทำ
เม่าสร้อย
เม่าสร้อย ภาษากะเหรี่ยงเรียก พอชาซ่า ห่อชึกาสะ อยู่ในวงศ์ Euphorbiaceae ไม้พุ่ม ลำต้นสีน้ำตาลปนเทา เปลือกผิวไม่เรียบ แตกตามยาว หูใบติดคงทน ใบเดี่ยว ผิวใบเกลี้ยง หนา ท้องใบมีขนเล็กน้อย ดอกช่อ แยกเพศ แยกต้น ออกตามซอกใบ ผลเมื่ออ่อนสีเขียว แก่เป็นสีแดงหรือดำ มีขนเล็กน้อบ เมล็ดเล็กแบน มีเมล็ดเดียว ผลสุก รับประทานได้ รสเปรี้ยวอมหวาน ยอดอ่อน นำไปประกอบอาหารเช่นใส่ในแกงปลา แกงกบ แกงเขียด
ตะคร้ำ
ตะคร้ำ เป็นพืชในวงศ์ Burseraceae เป็นไม้ยืนต้น ใบประกอบแบบขนนกชั้นเดียว โคนใบไม่เท่ากัน ยอดอ่อนมีขนปกคลุมหนาแน่น ไม่มีหูใบ ดอกสีเหลืองอ่อนหรือชมพู ผลกลมมน ภายในเนื้อผลฉ่ำน้ำ
พระยาไชยยศสมบัติ (เสริม กฤษณามระ)
ศาสตร์จารย์อุปการะคุณ พระยาไชยยศสมบัติ (เสริม กฤษณามระ) เป็น อดีตรัฐมนตรีว่าการกระทรวงการคลัง ในรัฐบาลพันเอก พระยาพหลพลพยุหเสนา (พจน์ พหลโยธิน) และอดีตคณบดีคณะพาณิชยศาสตร์และการบัญชี จุฬาลงกรณ์มหาวิทยาลัยคนแรก และเป็นผู้ร่วมก่อตั้งธนาคารไทยทนุ เมื่อปี พ.ศ. 2492
พระยาไชยยศสมบัติ (เสริม กฤษณามระ) เป็นบุตรของอำมาตย์เอกพระยาราชธนพิทักษ์ (สังข์ กฤษณามระ) และคุณหญิงราชธนพิทักษ์ (แสง ศรัทธาคุ้ม) จบการศึกษาจากโรงเรียน ภ.ป.ร. ราชวิทยาลัย ในพระบรมราชูปถัมภ์ เมื่อจบการศึกษาจึงเข้ารับราชการที่กระทรวงพระคลังมหาสมบัติในปีพ.ศ. 2456 ในตำแหน่งเสมียนกรมที่ปรึกษาการคลัง จากนั้นจึงสอบชิงทุนไปศึกษาต่อที่ประเทศอังกฤษ
แล้วกลับมาเข้ารับราชการที่กระทรวงพระคลังมหาสมบัติ ได้รับบรรจุในตำแหน่งเสมียนอังกฤษ ในเดือนตุลาคมพ.ศ. 2465 พร้อมทั้งได้รับพระราชทานบรรดาศักดิ์เป็น หลวงกฤษณามระพัต ต่อจากนั้นจึงลาออกจากกระทรวงพระคลังมหาสมบัติเข้าทำงานในกรมบัญชีกลาง ตำแหน่งนายเวรชั้น 2 สักระยะหนึ่งได้โอนไปอยู่กรมตรวจเงินแผ่นดิน ตำแหน่งนายเวรชั้น 1 ภายหลังต่อมาเปลี่ยนชื่อตำแหน่งเป็นปลัดกรมชั้น 1 รับราชการอยู่ในกรมตรวจเงินแผ่นดิน จนได้เลื่อนตำแหน่งเป็นผู้ช่วยอธิบดีกรมตรวจเงินแผ่นดิน ในปี พ.ศ. 2472 ได้รับการโอนกลับมาที่กรมบัญชีกลางอีกครั้ง พร้อมตำแหน่งรักษาการอธิบดีกรมบัญชีกลางเมื่อเดือน กุมภาพันธ์ 2472 จนรับตำแหน่งอธิบดีกรมบัญชีกลางเมื่อเดือนเมษายน 2472 ด้วยวัยเพียง 32 ปี และได้รับพระราชทานบรรดาศักดิ์เป็น พระยาไชยสมบัติ
พระยาไชยยศสมบัติ (เสริม กฤษณามระ) ได้รับการแต่งตั้งให้ดำรงตำแหน่งรัฐมนตรีว่าการกระทรวงการคลังในรัฐบาลพันเอก พระยาพหลพลพยุหเสนา (พจน์ พหลโยธิน) ครั้งแรกเมื่อ 12 กุมภาพันธ์ พ.ศ. 2479 ในคณะรัฐมนตรีไทย คณะที่ 6 และดำรงตำแหน่งต่อมาในคณะรัฐมนตรีไทย คณะที่ 7 และคณะรัฐมนตรีไทย คณะที่ 8 และพ้นจากตำแหน่งไปเมื่อ 19 ธันวาคม พ.ศ. 2481 นอกจากนี้ยังเคยได้รับการแต่งตั้งเป็นสมาชิกสภาผู้แทนราษฎรในสภาผู้แทนราษฎรไทย (ผู้แทนราษฎรชั่วคราว พ.ศ. 2475)
ชักดิ้นชักงอ
"ชักดิ้นชักงอ" เป็นซิงเกิ้ลแรกของนักร้องป็อปร็อก พลอยชมพู หรือ ญานนีน ภารวี ไวเกล และเป็นผลงานเพลงชุดแรกของเธอนับแต่ได้เป็นศิลปินสังกัดแกรมมี่ ซิงเกิ้ลนี้เหมือนเพชร อำมะระ ประพันธ์คำร้อง Bellsnowbear เรียงเรียงทำนอง ออกจำหน่ายในวันที่ 27 มีนาคม พ.ศ. 2558 มิวสิกวิดีโอเริ่มเผยแพร่เมื่อวันที่ 7 เมษายน พ.ศ. 2558
ญานนีน ภารวี ไวเกล (พลอยชมพู) ได้คัฟเวอร์เพลงบนช่องยูทูบแชแนลของเธอที่ชื่อ Jannina W การคัฟเวอร์ "Let Her Go" ทำให้เธอมีชื่อเสียง และได้เป็นศิลปินสังกัดไวท์ มิวสิค ในเครือของแกรมมี่ จนได้ออกซิงเกิ้ลแรก คือ "ชักดิ้นชักงอ"
"ชักดิ้นชักงอ" เป็นเพลงแนวป็อปร็อก กล่าวถึงวัยรุ่นปัจจุบันที่มักใช้โทรศัพท์สื่อสารและส่งสติกเกอร์หากัน และความรู้สึกครึ่ง ๆ กลาง ๆ ว่าจะชอบหรือไม่ชอบกันแน่
วอลเลย์บอลในกีฬามหาวิทยาลัยโลกฤดูร้อน 1959
การแข่งขันวอลเลย์บอลในกีฬามหาวิทยาลัยโลกฤดูร้อน 1959 จัดขึ้นที่เมืองตูริน, ประเทศอิตาลี
วอลเลย์บอลในกีฬามหาวิทยาลัยโลกฤดูร้อน 1961
การแข่งขันวอลเลย์บอลในกีฬามหาวิทยาลัยโลก 1961 จัดขึ้นที่เมืองโซเฟีย, ประเทศบัลแกเรีย
วอลเลย์บอลในกีฬามหาวิทยาลัยโลกฤดูร้อน 1963
การแข่งขันวอลเลย์บอลในกีฬามหาวิทยาลัยโลกฤดูร้อน 1963 จัดขึ้นที่เมืองปอร์ตูอาเลเกร, ประเทศบราซิล
เทศบาลตำบลบ้านกรวดปัญญาวัฒน์
ลักษณะการประกอบอาชีพของประชาชนในเขตเทศบาลตำบลบ้านกรวดปัญญาวัฒน์ โดยทั่วไปประกอบอาชีพเกษตรกร และรับจ้าง ในพื้นที่ส่วนใหญ่จะประกอบอาชีพเกษตรกรรม
ด้านวัฒนธรรม
ประเพณีท้องถิ่น ที่มีความสำคัญของชุมชนในเขตเทศบาลตำบลบ้านกรวดปัญญาวัฒน์ ได้แก่ ประเพณีลอยกระทง ประเพณีสงกรานต์ ประเพณีเข้าพรรษา 
ประกอบด้วย 11 หมู่บ้าน ได้แก่
กีฬากรีฑาในโอลิมปิกฤดูร้อน 1972
กีฬากรีฑาในโอลิมปิกฤดูร้อน 1972 จัดแข่งขันที่มิวนิค ประเทศเยอรมันตะวันตก แข่งขัน 38 ประเภท
กีฬากรีฑาในโอลิมปิกฤดูร้อน 1976
กีฬากรีฑาในโอลิมปิกฤดูร้อน 1976 จัดแข่งขันที่มอนทรีออล ประเทศแคนาดา แข่งขัน 37 ประเภท
กีฬากรีฑาในโอลิมปิกฤดูร้อน 1980
กีฬากรีฑาในโอลิมปิกฤดูร้อน 1980 จัดแข่งขันที่มอสโก สหภาพโซเวียต แข่งขัน 38 ประเภท
กีฬากรีฑาในโอลิมปิกฤดูร้อน 1984
กีฬากรีฑาในโอลิมปิกฤดูร้อน 1984 จัดแข่งขันที่ลอสแอนเจลิส สหรัฐอเมริกา แข่งขัน 41 ประเภท
กีฬากรีฑาในโอลิมปิกฤดูร้อน 1988
กีฬากรีฑาในโอลิมปิกฤดูร้อน 1988 จัดแข่งขันที่โซล ประเทศเกาหลีใต้ แข่งขัน 42 ประเภท
กีฬากรีฑาในโอลิมปิกฤดูร้อน 1992
กีฬากรีฑาในโอลิมปิกฤดูร้อน 1992 จัดแข่งขันที่บาร์เซโลนา ประเทศสเปน แข่งขัน 43 ประเภท
กีฬากรีฑาในโอลิมปิกฤดูร้อน 1996
กีฬากรีฑาในโอลิมปิกฤดูร้อน 1996 จัดแข่งขันที่แอตแลนตา ประเทศสหรัฐอเมริกา แข่งขัน 44 ประเภท
ครอบครัวของสมเด็จพระศรีนครินทราบรมราชชนนี
สมเด็จพระศรีนครินทราบรมราชชนนี มีนามเดิมว่า สังวาลย์ เป็นบุตรของชูและคำ มีพี่ชายและพี่สาวไม่ปรากฏนามสองคน และมีน้องชายหนึ่งคนชื่อ ถมยา ชูกระมล เมื่อสังวาลย์เข้าศึกษาต่อต่างประเทศซึ่งจำต้องใช้ชื่อสกุลในหนังสือเดินทาง จึงได้ใช้นามสกุลของขุนสงขลานครินทร์ (หลี ตะละภัฏ) ข้าราชบริพารคนหนึ่งของสมเด็จพระเจ้าน้องยาเธอ เจ้าฟ้ามหิดลอดุลเดช กรมขุนสงขลานครินทร์
หลังการอภิเษกสมรสกับสมเด็จพระเจ้าน้องยาเธอ เจ้าฟ้ามหิดลอดุลเดช กรมขุนสงขลานครินทร์ จึงมีบรรดาศักดิ์เป็น ""หม่อมสังวาลย์ มหิดล ณ อยุธยา"" และได้รับการสถาปนาพระอิสริยยศสูงสุดที่ "สมเด็จพระบรมราชชนนี" พระราชชนนีในพระบาทสมเด็จพระปรเมนทรมหาอานันทมหิดล พระอัฐมรามาธิบดินทร และพระบาทสมเด็จพระปรมินทรมหาภูมิพลอดุลยเดช
ชู — เกิดปีใดไม่ปรากฏ เป็นบุตรคนโตของคหบดีชุ่มแต่ไม่ปรากฏนามมารดา แหล่งข้อมูลบางแห่งว่ามารดาชื่อ ใย มีพี่น้องร่วมมารดาจำนวนหนึ่ง และมีพี่น้องต่างมารดาอีกสองคน ชูมีอาชีพเป็นช่างทอง มีนิวาสถานเดิมใกล้วัดอนงคาราม ฐานะของครอบครัวค่อนข้างดี ชูเสียชีวิตลงขณะที่สมเด็จพระศรีนครินทราบรมราชชนนียังเยาว์ชันษา
คำ — เกิดปีใดหรือชื่อสกุลเดิมใดไม่ปรากฏ มีมารดาชื่อผาแต่ไม่ปรากฏนามบิดา เป็นบุตรคนเล็กจากพี่น้องทั้งหมด 5 คน ฐานะทางการเงินของครอบครัวไม่ดีนักเมื่อเทียบกับครอบครัวสามี คำถือเป็นคนเดียวในกระบวนพี่น้องที่อ่านออกเขียนได้และสอนให้บุตรทั้งสองอ่านหนังสือ คำล้มป่วยที่บ้านของพี่สาวชื่อมา โสพจน์ ย่านมีนบุรีก่อนกลับมาสิ้นใจที่บ้านฝั่งธนบุรีช่วงปี พ.ศ. 2452 ขณะนั้นสมเด็จพระศรีนครินทราบรมราชชนนีมีพระชันษาได้เพียง 9 ปี
ชู ประกอบอาชีพเป็นช่างทอง มีห้องยกพื้นและเตากลม ๆ หนึ่งเตาสำหรับทำทองโดยมีคำ และซ้วย (พี่สาวของคำ) เป็นลูกมือทำทอง แต่หลังการมรณกรรมของชู ทางครอบครัวก็มิได้ทำทองอีกต่อไป ครอบครัวก็มีฐานะยากจน สมเด็จพระศรีนครินทราบรมราชชนนีจำต้องออกจากโรงเรียนศึกษานารีเพราะไม่มีเงินพอที่จะจ่ายค่าเล่าเรียน และเมื่อจำเริญวัยขึ้นก็ทรงช่วยซ้วยซึ่งเป็นป้ามวนบุหรี่ขาย
ชูและคำ มีบุตรทั้งหมด 4 คน ดังนี้
ชุ่ม บิดาของชู และเป็นปู่ของสมเด็จพระศรีนครินทราบรมราชชนนีนั้นเป็นคหบดี มีเชื้อสายผู้ดีเก่าย่านตึกขาว ธนบุรี ติดกับตรอกช่างทอง เชื่อว่าต้นสายของครอบครัวน่าจะมาจากนโยบายรวบรวมช่างทองและนากของสมเด็จเจ้าพระยาบรมมหาพิไชยญาติ (ทัต บุนนาค) ผู้สืบสันดานจึงประกอบกิจสืบทอดมา ครอบครัวมีฐานะดี ชุ่มมีบุตรจำนวนหนึ่งหาทราบจำนวนได้ บุตรสาวคนหนึ่งของชุ่มที่ชื่อจาดสมรสกับชาวจีนที่มีบรรดาศักดิ์เป็น หลวงสโมสรฯ และลูกคนหนึ่งของจาดชื่อชื่นเป็นพ่อค้าสุรา
สมเด็จพระศรีนครินทราบรมราชชนนีทรงระบุว่า พระญาติของพระชนนีคำบางคนบอกว่าต้นสายตระกูลมาจากเวียงจันทน์ ทั้งยังทรงเห็นว่าที่บ้านของพระองค์ก็นิยมรับประทานข้าวเหนียว ทั้งนี้ชุมชนที่ทรงพำนักในวัยเยาว์นั้นก็เคยเป็นที่ตั้งถิ่นฐานของชาวลาวที่มีฝีมือเชิงช่างทองและนาก อาจเป็นไปได้ที่พระองค์จะมีเชื้อสายลาว ครอบครัวของผาเป็นครอบครัวใหญ่ ผามีพี่น้อง 6 คน และมีลูก 5 คน โดยคำเป็นบุตรคนเล็ก ฐานะของครอบครัวไม่ดีนักเมื่อเทียบกับครอบครัวของชูสามีของคำ ด้วยเหตุนี้ครอบครัวทั้งสองจึงไม่ไปมาหาสู่กัน เพราะไม่พอใจที่ชูมาสมรสกับคำที่ยากจนกว่า
สมเด็จพระศรีนครินทราบรมราชชนนีมีลูกของลูกพี่ลูกน้องคนหนึ่งเมื่อนับจากฝ่ายพระมารดาที่ทรงรับมาอุปการะคือ บุญเรือน โสพจน์ ที่ต่อมาได้สมรสกับ พลเอก ชาติชาย ชุณหะวัณ
Love Is สี่เส้า
Love Is สี่เส้า เป็นภาพยนตร์ไทยแนวโรแมนติก-ดราม่า สร้างโดย เอ็นจีอาร์ กำกับโดย การัณยภาส ขำสิน ผู้กำกับ ดีกรี รางวัลสุพรรณหงส์ สาขากำกับศิลป์ยอดเยี่ยม จากเรื่อง Wonderfull Town ออกฉายในโรงภาพยนตร์ในไทยวันที่ 23 เมษายน พ.ศ. 2558 และเข้าฉายที่ประเทศมาเลเซียวันที่ 4 มิถุนายน พ.ศ. 2558 นำแสดงโดย พงศกร เมตตาริกานนท์ ธนันต์ธรญ์ นีระสิงห์ เวฟ คูเปยจง เวนดี้ หว่อง
"อาเว่ย" พยายามเผยจุดอ่อนของ "กมล" ศัตรูหัวใจของตนให้"อาฉิง"รับรู้ตลอดเวลา แต่อาฉิงยังมั่นคงและมั่นใจในความรักที่มีต่อกมล แม้ว่าจะมีเงื่อนไขภายในใจที่จะขออยู่บนดอยเพื่อดูแลอาม่าก็ตาม ขณะที่ความรักของกมล ที่กำลังเผชิญการตัดสินใจว่าจะเสียสละตัวตนเพื่ออยู่กับคนที่ตนรักด้วยวิธีใด เช่นเดียวกับความรักของ"เสี่ยวผิง"ที่มีต่ออาเว่ยอย่างไม่มีเงื่อนไข แม้จะรู้ดีว่าตนเองไม่เคยอยู่ในสายตาของคนที่ตนรักเลยแม้แต่น้อยก็ตาม แต่ความรักของเอเว่ยกลับเป็นความรักของชายหนุ่มผู้พยายามจะให้ในสิ่งที่ตัวเองเข้าใจว่ามันคือความรัก คิดว่าการที่ได้อยู่กับคนที่ตนรักแล้วทำให้ทุกสิ่งทุกอย่างที่เป้นความสุขแก่อาฉิง เป็นความรักที่ยิ่งใหญ่ที่สุดแล้วในสายตาของตน ความฝันของอาเว่ยคือการได้มองเห็นคนที่ตนเองรักมีความสุขอยู่ในสายตาตนเองก็เพียงพอ
เมื่อโชคชะตากลับพลิกผัน กลมกลับประสบอุบัติเหตุ แต่อาฉิงก็ยังยืนยันที่จะแต่งงานด้วย ท่ามกลางความสะเทือนใจของทุกคน แต่กลับไม่ใช่กับอาเว่ย อาเว่ยจะทำเช่นไร เมื่อฟ้าเปิดโอกาสให้เขาอีกครั้ง แม้จะยังมีเสี่ยงผิงเป็นภรรยาอยู่แล้วก็ตาม หรือนิยามรักที่ว่า "รักคือการให้" จะเป็นจุดเปลี่ยนครั้งใหญ่ของความรักของอาเว่ยตลอดกาลที่กว่าจะเข้าใจ ก็กลายเป้นโศกนาฏกรรมความรักที่ซาบซึ้งพร้อมน้ำตา
บทสรุปของนิยามความรักที่ต่างเหตุผลของทั้ง 4 คน ที่มิอาจคาดเดา ร่วมกันค้นหานิยามของคำว่า "รัก..คือ...การ...ให้" นิยามของใครที่โดนใจคุณโดยสุเมธ องอาจ จากต้นฉบับ ของเติ้งลี่จวิน
ชิงกันเซ็ง W7 ซีรีส์
W7 ซีรีส์ เป็นรุ่นของรถไฟความเร็วสูง ชิงกันเซ็งของญี่ปุ่น ดำเนินงานโดยบริษัทรถไฟญี่ปุ่นตะวันตก (JR ตะวันตก) วิ่งในสายโฮกูริกุชิงกันเซ็ง ตั้งแต่มีการขยายเส้นทางจากนาโงยะ จนถึง คานาซาวะ ในเดือนมีนาคม พ.ศ. 2558 รถไฟชิงกันเซ็งรุ่นนี้มีการพัฒนาควบคู่ไปกับชิงกันเซ็ง E7 ซีรีส์ รถไฟรุ่นนี้สามารถทำความเร็วได้สูงสุดถึง 275 กิโลเมตร/ชั่วโมง แต่จำกัดความเร็วที่ให้บริการไว้ที่ 260 กิโลเมตร/ชั่วโมง
รถไฟรุ่นนี้แบ่งที่นั่งออกเป็น 3 ชั้นด้วยกันคือ: กรังซ์กรีน, กรีน และ ชั้นธรรมดา มีที่นั่งทั้งหมด 934 ตัว ที่นั่งชั้นกรังซ์กรีนเป็นที่นั่งชั้นหนึ่ง จัดเรียงหน้ากระดานแบบ 2+1 ตัว มีความกว้างเบาะ 130 เซนติเมตร (51 นิ้ว), ที่นั่งชั้นกรีน จัดเรียงหน้ากระดานแบบ 2+2 ตัว มีความกว้างเบาะ 116 เซนติเมตร (46 นิ้ว) และ ที่นั่งชั้นธรรมดา จัดเรียงหน้ากระดานแบบ 3+2 ตัว มีความกว้างเบาะ 104 เซนติเมตร (41 นิ้ว) ที่นั่งทุกตัวมีที่จ่ายไฟกระแสสลับ (AC)
วันผู้เสียสละแห่งพม่า
วันผู้เสียสละแห่งพม่า (Martyrs' Day; ภาษาพม่า: အာဇာနည်နေ့, ออกเสียง: [ʔàzànì nḛ]) เป็นวันหยุดแห่งชาติในพม่า ตรงกับวันที่ 19 กรกฎาคมของทุกปี เพื่อรำลึกถึงเหตุการณ์ที่นายพลอองซานและรัฐมนตรีคนอื่นๆของรัฐบาลเฉพาะกาลก่อนได้รับเอกราช 7 คน ถูกสังหารในวันเดียวกันคือ 19 กรกฎาคม พ.ศ. 2490 การรำลึกถึงวันนี้จัดขึ้นครั้งแรกในวันที่ 20 กรกฎาคม พ.ศ. 2490
ในวันที่ 19 กรกฎาคม พ.ศ. 2490 เวลาประมาณ 10.37 น. ตามเวลาท้องถิ่นในพม่า นำจำนวนมากของกลุ่มที่เรียกร้องเอกราชพม่าถูกยิงโดยกลุ่มชายติดอาวุธในเครื่องแบบเมื่อพวกเขาเข้าร่วมประชุมคณะรัฐมนตรีในย่างกุ้ง การลอบสังหารนี้วางแผนโดยกลุ่มการเมืองที่เป็นคู่แข่งคือกลุ่มของอูซอว์ ตามคำตัดสินของศาลพิเศษ ที่มีจอมยินต์เป็นประธานศาลและทนายความคือ อ่องทาจอ และซีบู ในคำตัดสินของศาลพิเศษลงวันที่ 30 ธันวาคม พ.ศ. 2490 ศาลได้ตัดสินประหารชีวิตอูซอว์และคนอื่นๆ ที่เหลือถูกตัดสินจำคุก อุทธรณ์ของอูซอว์และทีมของเขาถูกปฏิเสธเมื่อ 8 มีนาคม พ.ศ. 2491 ประธานาธิบดีของพม่า เจ้าฟ้าส่วยแต้กปฏิเสธที่จะอภัยโทษ อูซอว์ถูกประหารชีวิตด้วยการแขวนคอในเรือนจำอินเส่งเมื่อ 8 พฤษภาคม พ.ศ. 2491 ผู้กระทำผิดคนอื่นถูกลงโทษเช่นเดียวกัน ผู้ที่ทำความผิดน้อยถูกตัดสินจำคุกหลายปี
ผู้ถูกลอบสังหารได้แก่ อองซาน นายกรัฐมนตรี บะโช รัฐมนตรีว่าการกระทรวงสารสนเทศ ม่านบะไคง์ รัฐมนตรีว่าการกระทรวงอุตสาหกรรม บะวี่น รัฐมนตรีว่าการกระทรวงการค้า ทะขิ่นเมียะ รัฐมนตรีว่าการกระทรวงกิจการภายใน อับดุล ราซัก รัฐมนตรีว่าการกระทรวงศึกษาธิการและการวางแผนแห่งชาติ โอน หม่อง รัฐมนตรีช่วยว่าการกระทรวงคมนาคม และโก่ ทเว่ รักษาความปลอดภัยของอับดุล ราซัก
ติน ตุต รัฐมนตรีว่าการกระทรวงการคลังได้รับบาดเจ็บสาหัสแต่รอดชีวิต ชาวพม่าส่วนใหญ่เชื่อว่าอังกฤษมีส่วนร่วมในการลอบสังหาร เจ้าหน้าที่ชาวอังกฤษสองคนถูกจับกุมในเวลานั้น และคนหนึ่งเคยติดต่อกับคนของอูซอว์ หลังเหตุการณ์ลอบสังหาร เซอร์ ฮูเบิร์ต รานซ์ ผู้บริหารพม่าชาวอังกฤษได้แต่งตั้งอูนุเป็นประมุขของรัฐบาลเฉพาะกาลจนกระทั่งพม่าได้รับเอกราชในวันที่ 4 มกราคม พ.ศ. 2491 อูนุกลายเป็นนายกรัฐมนตรีคนแรกของพม่า วันที่ 19 กรกฎาคมกลายเป็นวันหยุดและเรียกว่าวันวิปโยค
ซากุระโซว หอพักสร้างฝัน
ซากุระโซว หอพักสร้างฝัน (; ) เป็นไลท์โนเวลเขียนโดย Hajime Kamoshida
ส่วนฉบับอะนิเมะ โรส มีเดีย แอนด์ เอ็นเตอร์เทนเมนท์ เป็นผู้ถือลิขสิทธิ์
ณ สถานที่ซึ่งถูกกล่าวขานว่าเป็นแหล่งรวมเด็กมีปัญหาซึ่งในความเป็นจริงแล้วที่นี่คือแหล่งรวมอัจฉริยะ “โซราตะ” หนุ่มผู้รักแมวย้ายเข้ามาอยู่ใหม่เพราะถูกไล่ออกจากหอพักปกติเนื่องจากหอพักเดิมมีกฎไม่อนุญาตให้เลี้ยงสัตว์ โซราตะตั้งเป้าหมายที่จะออกจากซากุระโซวให้ได้จนวันหนึ่งเขาได้พบกับเด็กสาวที่แสนบริสุทธิ์ซึ่งย้ายเข้ามาพักในซากุระโซวและเขาต้องรับหน้าที่ดูแลเธออย่างใกล้ชิด
พี่น้องปริศนาโรงเรียนมหาเวท
พี่น้องปริศนาโรงเรียนมหาเวท (; ) เป็นไลท์โนเวลเขียนโดย สึโทมุ ซาโต้ วาดโดย คานะ อิชิดะ
ในประเทศไทยฉบับไลท์โนเวล มีเซ็นชู เป็นผู้ถือลิขสิทธิ์ ส่วน ฉบับอะนิเมะ โรส มีเดีย แอนด์ เอ็นเตอร์เทนเมนท์ เป็นผู้ถือลิขสิทธิ์
จากภาคนิยายของพี่น้องปริศนาโรงเรียนมหาเวท กล่าวถึง เรื่องราวของเวทมนตร์ที่ไม่ได้เป็นเพียงเรื่องบอกเล่าในตำนานหรือนิทานปรัมปรา แต่กลายเป็นเทคโนโลยีในความเป็นจริงมาได้กว่า 1 ศตวรรษแล้ว และในฤดูใบไม้ผลิปีนี้ ฤดูกาลแห่งนักเรียนใหม่เวียนกลับมาอีกครั้ง ที่โรงเรียนมัธยมปลายสาธิตลำดับที่ 1 ในสังกัดของมหาวิทยาลัยเวทมนตร์ เรียกกันว่า “โรงเรียนมัธยมปลายสายเวทมนตร์” แบ่งนักเรียนออกเป็น “นักเรียนชั้นหนึ่ง”ผู้มีผลการเรียนดี และ “นักเรียนชั้นสอง”ผู้อยู่นอกเหนือจากนักเรียนชั้นหนึ่ง พวกเขาถูกเรียกเป็น “บลูม (Bloom ดอกตูม)” และ “วีด (Weed หญ้าแพรก)” พี่น้องร่วมสายเลือดคู่หนึ่งได้เข้าเรียนในโรงเรียนมัธยมสายเวทมนตร์แห่งนั้น พี่ชาย เป็นวีดผู้มีบางสิ่งบกพร่อง น้องสาว เป็นบลูมผู้สมบูรณ์แบบไร้ที่ติ พี่ชายนักเรียนชั้นสองใบหน้าเยือกเย็นสายตาเฉียบคม กับน้องสาวนักเรียนดีเด่นห่วงหาพี่ชายเกินกว่าจะเป็นแค่ครอบครัว ตั้งแต่ทั้งสองเหยียบย่างเข้าสู่โรงเรียนชั้นนำแห่งนี้ วันคืนอันแสนวุ่นวายก็ได้มาเยือนรอบรั้วโรงเรียนที่เคยสงบสุข
แฟรงก์ เพร์รี
แฟรงก์ โจเซฟ เพร์รี จูเนียร์ () (21 สิงหาคม ค.ศ. 1930 – 29 สิงหาคม ค.ศ. 1995) เป็นผู้กำกับละครอเมริกันและผู้สร้างภาพยนตร์ชาวอเมริกัน ภาพยนตร์อิสระเรื่อง "เดวิดแอนด์ลิซา" เมื่อ ค.ศ. 1962 ได้เข้าชิงรางวัลออสการ์สาขาผู้กำกับยอดเยี่ยม (แฟรงก์ เพร์รี) และบทภาพยนตร์ยอดเยี่ยม (เขียนโดยภรรยาในขณะนั้น เอเลนอร์ เพร์รี) ทั้งคู่ร่วมงานกันในภาพยนตร์อีกห้าเรื่อง ได้แก่ "เดอะสวิมเมอร์" นำแสดงโดย เบิร์ต แลนแคสเตอร์ "ไดอารีออฟอะแมดเฮาส์ไวฟ์" นำแสดงโดยแคร์รี สน็อดเกรส และ"อะคริสต์มาสเมโมรี" ที่ได้เข้าชิงรางวัลเอ็มมี เขียนจากเรื่องสั้นของทรูแมน คาโพตี และปรับแก้โดยภรรยาของแฟรงก์ ผู้เขียนบทซึ่งชนะรางวัลเอ็มมี แฟรงก์ เพร์รีก่อตั้งคอร์แซร์พิกเจอส์ ซึ่งได้งบประมาณจากยูไนเต็ดอาร์ทิสต์ ผลิตภาพยนตร์สองเรื่องคือ "มิสไฟร์แคร็กเกอร์" และ"อะช็อกทูเดอะซิสเต็ม" ก่อนที่จะปิดตัวลง ภาพยนตร์ต่อมาคือ ภาพยนตร์ชีวิตชีวประวติของโจแอน ครอว์ฟอร์ด เรื่อง "มอมมีเดียเรสต์" และภาพยนตร์สารคดีเรื่อง"ออนเดอะบริดจ์" เรื่องราวเกี่ยวกับแฟรงก์ที่ดิ้นรนต่อสู้กับโรคมะเร็งต่อมลูกหมาก
วอลเลย์บอลในกีฬามหาวิทยาลัยโลกฤดูร้อน 1965
วอลเลย์บอลในกีฬามหาวิทยาลัยโลกฤดูร้อน 1965 จัดขึ้นที่เมืองบูดาเปสต์, ประเทศฮังการี
พระพุทธวรญาณ
พระพุทธวรญาณ เป็นสมณศักดิ์พระราชาคณะเจ้าคณะรองฝ่ายมหานิกาย เริ่มพระราชทานครั้งแรกในปี พ.ศ. 2532 ปัจจุบันมีพระเถระได้รับพระราชทานสมณศักดิ์นี้รวมทั้ง 3 รูป
พระพุทธวรญาณ (ทอง สุวณฺณสาโร) มีฐานานุศักดิ์ตั้งฐานานุกรมได้ 8 รูป ดังนี้
ปัจจุบันมีพระเถระได้รับพระราชทานสมณศักดิ์นี้รวมทั้ง 3 รูป ดังนี้
ตัวพ่อเรียกพ่อ
ตัวพ่อเรียกพ่อ () เป็นภาพยนตร์แนวครอบครัว คอมเมดี้ ดราม่า ฉายในโรงภาพยนตร์ในวันที่ 31 ธันวาคม พ.ศ. 2557 กำกับโดย ณภัทร ปัทมสิงห์ ณ อยุธยา
ตั๋วคอนเสิร์ตใหญ่เต็มรูปแบบรอบเดียวเท่านั้นของวงศิลปินหญิงชื่อดังจากญี่ปุ่น ที่แฟนคลับคนไหนก็อยากดู และแน่นอนมันเป็นวงโปรดของเธอคนนี้ ป.ปลา (ณัฐธยาน์ องค์ศรีตระกูล) 
ลูกสาวของ โป้ง (วรเวช ดานุวงศ์) ที่ไม่อยากพลาดด้วยเช่นกัน ไม่ใช่แค่มีเงินอย่างเดียวแล้วจะซื้อได้ มันต้องวางแผน ต้องอยู่ให้ถูกที่ ถูกเวลา ถูกจังหวะ มีลูกล่อลูกชน เพียงแค่คลิก อย่าให้พลาดแม้แต่วินาทีเดียว 
แต่นั่นไง ... เรื่องแค่นี้มีหรือที่โป้งจะไม่พลาด จบเห่กันงานนี้ ตั๋วของลูกสาวสุดที่รักขายหมดไปแล้วจ้า ฝันพังทลาย สูญสลายในพริบตา เฮ้ย แต่มันต้องมีทางสิ แค่ตั๋วใบเดียวมันจะได้มายากอะไรขนาดนั้น 
แต่เอาเถอะ สีสันของชีวิต คือการใกล้ชิดอุปสรรค ว่าแล้วเขาก็เลยเกณฑ์กลุ่มเพื่อนตัวพ่อสุดเพี้ยน ไล่ตั้งแต่เจ้าของค่ายมวย นักมวยต่างชาติ ครูสอนเต้นแอโรบิก ยันไปถึงบรรณาธิการหนังสือ มาช่วยสร้างสีสันให้ชีวิตเพียบ 
เราจะรวมพลังทำทุกอย่างเพื่อคว้าตั๋วใบนั้นมาครองให้จงได้
คุลฟี
คุลฟี (; ) เป็นขนมหวานอย่างหนึ่งของอาหารอินเดีย มีลักษณะคล้ายกับไอศกรีมหรือหวานเย็นของไทย
คุลฟีได้รับความนิยมโดยทั่วไปในประเทศอินเดีย รวมถึงประเทศอื่นในภูมิภาคเดียวกัน เช่น เนปาล, ปากีสถาน, บังกลาเทศ จนถึงพม่าและตะวันออกกลาง จนถูกเรียกว่า "ไอศกรีมแบบดั้งเดิมของอนุทวีปอินเดีย" คุลฟีมีลักษณะคล้ายกับหวานเย็นของไทย โดยเป็นไอศกรีมเสียบไม้ หากแต่จะทำมาจากนมสดที่ผ่านการเคี่ยวจนข้นมัน และปรุงแต่งรสชาติด้วยการผสมน้ำตาล และเติมกลิ่นต่าง ๆ เข้าไปด้วย เช่น เครื่องเทศ, กุหลาบ, มะม่วง, พิสตาชีโอ เป็นต้น นอกจากจะมีการเสียบไม้แล้ว ยังมีคุลฟีแบบที่เสิร์ฟใส่จานเป็นของหวานสำหรับปิดท้ายมื้ออาหารค่ำอีกด้วย
คุลฟีมีกำเนิดมาแล้วอย่างน้อยในยุคราชวงศ์โมกุล ในรัชสมัยจักรพรรดิอักบัร ราวศตวรรษที่ 16-18 โดยมีการนำน้ำแข็งจากเทือกเขาหิมาลัยผสมกับเกลือแล้วนำไปปั่นเป็นไอศกรีม ก็คือ คุลฟี นั่นเอง โดยในยุคนั้นคุลฟีถือเป็นอาหารสำหรับชนชั้นสูงหรือระดับพระราชวงศ์เท่านั้น
ปัจจุบัน คุลฟีมีการจำหน่ายโดยทั่วไป ทั้งภัตตาคารร้านอาหารหรือข้างถนน โดยมีทั้งที่เสิร์ฟมาในจานของหวานและที่เสียบไม้ คนขายคุลฟีเรียกว่า "คุลฟีวาลัส" (Kulfiwalas) จะสะพายกระติกน้ำแข็งทรงยาว เดินไปตามถนน ตะโกนไปเรื่อย ๆ ว่า "คุลฟี ๆ"
ระหว่างเราสองคน
"ระหว่างเราสองคน" เป็นซิงเกิลของจิรากร สมพิทักษ์ ในปี พ.ศ. 2558 ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย ธีระปริญญ์ รัตนบุตร ออกจำหน่ายในวันที่ 11 กุมภาพันธ์ พ.ศ. 2558 และเป็นเพลงประกอบละครเรื่อง "แอบรักออนไลน์" ในปี พ.ศ. 2558
โดยเพลงนี้เป็นเรื่องราวของหนุ่มสาวมัธยมคู่หนึ่งที่สนิท­กันมาก จนเวลาผ่านไปความสัมพันธ์จากการเป็นเพื่อน­ก็เริ่มพัฒนาขึ้นมาป็นความรักโดยไม่รู้ตัว ซึ่งความรักครั้งนี้ทั้งคู่ก็ไม่แน่ใจถึงส­ถานะตัวเองว่าสิ่งที่เป็นอยู่มันคืออะไร ใช่ความรักหรือเปล่า จนถึงเมื่อวันที่ฝ่ายชายตัดสินใจบอกความรู­้สึกของตัวเองออกไป แต่ก็เหมือนทุกอย่างจะสายไปซะแล้ว เพราะฝ่ายหญิงมีใครอีกคนเข้ามาในชีวิต
เพลง "ระหว่างเราสองคน" ติดอันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 3 พฤษภาคม พ.ศ. 2558 และอันดับสูงสุดที่ 2 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 5 เมษายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
วชิรวิชญ์ ไพศาลกุลวงศ์
วชิรวิชญ์ ไพศาลกุลวงศ์ (เกิด 31 สิงหาคม พ.ศ. 2539) ชื่อเล่น ออกัส เป็นนักแสดงชาวไทย เริ่มเข้าสู่วงการบันเทิงจากการแคสติ้งละคร "เลิฟซิคเดอะซีรีส์ รักวุ่น วัยรุ่นแสบ " และได้รับการคัดเลือกให้เป็นหนึ่งในนักแสดง รับบทเป็นพีท รองประธานชมรมเชียร์ ปัจจุบันเขากำลังศึกษาระดับปริญญาตรี ภาควิชาวิทยาศาสตร์การกีฬาและการพัฒนากีฬา คณะสหเวชศาสตร์ มหาวิทยาลัยธรรมศาสตร์
| rowspan = "1" | 2560 || "ตะวันยอแสง" || นพดล (เอี้ยง)
สติกเกอร์ (เพลงบอดี้สแลม)
"Sticker" เป็นเพลงจากอัลบั้มของวงดนตรีบอดี้สแลม ในอัลบั้ม "คราม" ประพันธ์เนื้อร้องโดย เหนือวงศ์, อาทิวราห์ คงมาลัย แต่งทำนองและเรียบเรียงโดย พูนศักดิ์ จตุระมูล, อาทิวราห์ คงมาลัย
ถึงแม้ว่าเพลง Sticker ไม่ได้ออกเป็นซิงเกิล แต่เพลงนี้เป็น 1 ในเพลงฮิตจากอัลบั้มที่ประสบความสำเร็จและได้รับความนิยมมากเช่นเดียวกัน
เพลง Sticker ติดอันดับสูงสุด 15 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันอาทิตย์ที่ 12 ธันวาคม พ.ศ. 2553 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
สถานีรถไฟฮากาตะ
สถานีรถไฟฮากาตะ () เป็นสถานีรถไฟในนครฟูกูโอกะ จังหวัดฟูกูโอกะ ประเทศญี่ปุ่น เป็นสถานีรถไฟที่มีผู้ใช้บริการมากที่สุดในเกาะคีวชู มีรถไฟความเร็วสูงสายซันโย ชิงกันเซ็งเชื่อมกับเกาะฮนชู ซึ่งสามารถเดินทางไปยังโอซากะและโตเกียวได้ที่สถานีรถไฟแห่งนี้
ป้าแฮปปี้ she ท่าเยอะ
ป้าแฮปปี้ she ท่าเยอะ เป็นภาพยนตร์ไทยที่ออกฉายเมื่อปี พ.ศ. 2558 กำกับภาพยนตร์โดย พฤกษ์ เอมะรุจิ นำแสดงโดย เขมนิจ จามิกรณ์, ชลาทิศ ตันติวุฒิ, จิตรภาณุ กลมแก้ว เข้าฉายเมื่อวันที่ 21 พฤษภาคม พ.ศ. 2558
เล่ห์ลับสลับร่าง (ละครโทรทัศน์)
เล่ห์ลับสลับร่าง เป็นละครโทรทัศน์ไทย แนวโรแมนติก,คอมเมดี้ จากบทประพันธ์ของ นรอินทร์ นำมาสร้างเป็นละครโทรทัศน์ทางสถานีโทรทัศน์ไทยทีวีสีช่อง 3 ถึงสองครั้ง ครั้งแรกในปี พ.ศ. 2546 นำแสดงโดย ดอม เหตระกูล และ เข็มอัปสร สิริสุขะ และในปี พ.ศ. 2560 กำกับโดย กฤษณ์ ศุกระมงคล นำแสดงโดย ณเดชน์ คูกิมิยะ และ อุรัสยา เสปอร์บันด์ ออกอากาศทุกวันจันทร์-อังคาร เวลา 20.20 น. เริ่มตอนแรกเมื่อวันที่ 31 กรกฎาคม พ.ศ. 2560-4 กันยายน พ.ศ. 2560 เป็นเรื่องราวของ รามิล ตำรวจหนุ่มมือปราบชื่อดัง และ เภตรา ดาราสาวมากความสามารถ เขาและเธอคือเนื้อคู่ที่ไม่เคยสมรักกัน หลายภพชาติ เพราะต่างคนก็คิดว่าตนเหนือกว่าอีกฝ่าย จึงถึงคราที่กรรมบันดาลให้ทั้งคู่ต้องสลับร่าง เพื่อจะได้เรียนรู้ชีวิตของกันและกัน ต่อจากเรื่องอาคม
เหตุแผ่นดินถล่มในประเทศโคลอมเบีย พ.ศ. 2558
เมื่อวันที่ 18 พฤษภาคม พ.ศ. 2558 เกิดแผ่นดินถล่มขนาดใหญ่ในเมืองซัลการ์ ประเทศโคลอมเบีย มีผู้เสียชีวิตอย่างน้อย 78 คนจากภัยธรรมชาตินี้ นับเป็นภัยธรรมชาติที่ทำให้มีผู้เสียชีวิตมากที่สุดในประเทศโคลอมเบียนับตั้งแต่เหตุแผ่นดินไหวในเมืองอาร์เมเนีย ประเทศโคลอมเบีย พ.ศ. 2542
มงเทรอวอลลีย์แมสเตอส์
มงเทรอวอลลีย์แมสเตอส์ () เป็นการแข่งขันวอลเลย์บอลหญิง จัดขึ้นในเมืองมงเทรอ, ประเทศสวิสเซอร์แลนด์ ก่อตั้งขึ้นในปี ค.ศ. 1984
สมบุญ ศิริธร
สมบุญ ศิริธร เป็นอดีตรัฐมนตรีช่วยว่าการกระทรวงมหาดไทย ในรัฐบาลหม่อมราชวงศ์เสนีย์ ปราโมช เป็นอดีตสมาชิกสภาผู้แทนราษฎรจังหวัดพัทลุง 1 สมัย อดีตสมาชิกสภาผู้แทนราษฎรจังหวัดพระนคร 2 สมัย และอดีตสมาชิกสภาผู้แทนราษฎรกรุงเทพมหานคร 2 สมัย สังกัดพรรคประชาธิปัตย์ มีฉายาทางการเมืองว่า "หมูหิน"
สมบุญ ศิริธร เกิดเมื่อวันที่ 16 มีนาคม พ.ศ. 2459 ที่ตำบลลำปำ อำเภอเมืองพัทลุง จังหวัดพัทลุง เป็นบุตรของนายหล่อ ศิริธร กับนางพุม ศิริธร มีพี่น้อง 8 คน สมรสกับนางศุภจิตรา ศิริธร (สกุลเดิม:เผ่าจินดา) มีบุตร-ธิดา 3 คน
สมบุญ ศิริธร เสียชีวิตด้วยอาการหัวใจวายเฉียบพลัน เมื่อวันที่ 31 กรกฎาคม พ.ศ. 2521 และได้รับพระราชทานเพลิงศพ ในวันที่ 11 พฤศจิกายนของปีเดียวกัน
สมบุญ ศิริธร มีอาชีพเป็นทนายความ ต่อมาได้ลงสมัครสมาชิกเทศบาลนครภูเก็ตและได้รับเลือกตั้งเป็นเทศมนตรี ต่อมาได้รับเลือกตั้งเป็นสมาชิกสภาผู้แทนราษฎร จังหวัดพัทลุง 1 สมัย ในการเลือกตั้งเดือนมกราคม พ.ศ. 2489 ต่อมาได้ย้ายมาลงสมัครรับเลือกตั้งในจังหวัดพระนคร ในการเลือกตั้งเดือนธันวาคม พ.ศ. 2500 และการเลือกตั้ง พ.ศ. 2512 สังกัดพรรคประชาธิปัตย์
เขาเคยดำรงตำแหน่งรัฐมนตรีช่วยว่าการกระทรวงมหาดไทย ในรัฐบาลหม่อมราชวงศ์เสนีย์ ปราโมช ในปี พ.ศ. 2518 แต่ต้องพ้นจากหน้าที่ตั้งแต่ยังมิได้เริ่มปฏิบัติงาน เนื่องจากคณะรัฐมนตรีไม่ได้รับความไว้วางใจจากสภาในการแถลงนโยบาย ด้วยคะแนนไว้วางใจ 111 เสียง ไม่ไว้วางใจ 152 เสียง ต่อมาได้รับแต่งตั้งอีกครั้งในปี พ.ศ. 2519
พอลิเตตระฟลูออโรเอทิลีน
พอลิเตตระฟลูออโรเอทิลีน (; PTFE) หรือ เทฟลอน (Teflon; ชื่อทางการค้าของดูปองท์) เป็นฟลูออโรพอลิเมอร์สังเคราะห์ เป็นสารประกอบคาร์บอนและฟลูออรีนที่มีมวลโมเลกุลสูง มีคุณสมบัติเป็นของแข็งชนิดไฮโดรโฟบิก ทนอุณหภูมิที่สูงและต่ำได้ดี และเป็นหนึ่งในสารที่มีค่าสัมประสิทธิ์แรงเสียดทานน้อยที่สุด
ในปี ค.ศ. 1938 PTFE ถูกค้นพบโดยบังเอิญ ขณะที่รอย พลันเกต นักเคมีของบริษัทดูปองท์กำลังทำการทดลองกับสารที่ใช้กับตู้เย็น ในปี ค.ศ. 1945 ดูปองท์จดทะเบียนเครื่องหมายการค้าสารนี้ในชื่อ เทฟลอน ต่อมาในปี ค.ศ. 1954 วิศวกรชาวฝรั่งเศสคนหนึ่งได้คิดค้นกระทะที่เคลือบด้วยเทฟลอนขึ้น และตั้งกิจการในชื่อ Tefal
นอกจากกระทะและอุปกรณ์ทำครัวแล้ว PTFE ยังใช้ในหลายรูปแบบ เช่น ใช้เป็นสารหล่อลื่น ใช้เป็นสีทาผนัง ไปจนถึงใช้ในอุตสาหกรรมคอมพิวเตอร์และการบิน
มิสอินเตอร์คอนติเนนตัล
มิสอินเตอร์คอนทิเนนทัล (อังกฤษ : Miss Intercontinental) เป็นการประกวดนางงามเวทีการประกวดนางงามที่จัดการประกวดมานานเวทีหนึ่ง โดยเริ่มจัดการประกวดครั้งแรกเมื่อปี 1971 ที่ ประเทศอารูบา ผู้ดำรงตำแหน่งคนปัจจุบันคือ เวโรนิกา ซาลาส จากประเทศเม็กซิโก ได้รับตำแหน่งเมื่อวันที่ 24 มกราคม ค.ศ. 2018 ณ ประเทศอียิปต์
"Miss Teenage Peace International" จัดขึ้นเป็นครั้งแรกเมื่อปีพ. ศ. 2516 ใน "Oranjestad, Aruba" จัดโดยนิตยสารท้องถิ่น "Amistad" นี่เป็นการประกวดความงามนานาชาติครั้งแรกที่จัดขึ้นที่เมืองอารูบา ในปีพ. ศ. 2517 ชื่อ "Miss Teenage Intercontinental" และ "Rene Lacle" จนถึงปี 2522 ได้กลายเป็น "Miss Teen Intercontinental" ในปีพ. ศ. 2525 ชื่อ บริษัท ได้เปลี่ยนเป็น "Miss Intercontinental" 2527 ในมันก็เลิก
ในปีพ. ศ. 2529 องค์กรไนจีเรียได้เข้ารับการประกวดที่ชื่อว่า "Miss Africa World" แต่ในปี 1987 ชื่อ "Miss Intercontinental" ได้เปลี่ยนชื่อเป็น มันพฤศจิกายน 1987 แต่ประกาศชื่อสำหรับ 1988 ในปี 1992 ก็ถูกยกเลิก
ในปีพ. ศ. 2534 "Miss Friendship" จัดขึ้นที่ประเทศเยอรมนีและเกี่ยวข้องกับราชินีแห่งความงามระดับภูมิภาคจากเยอรมนีและสหภาพโซเวียตบางแห่ง ในปี 1992 ที่ไนจีเรียถูกยกเลิกเวอร์ชัน "Miss Friendship" มีชื่อว่า "Miss Intercontinental" ในปีพ. ศ. 2536 Miss Intercontinental Pageant จัดโดย Miss Germany Association (MGA) การประกวดได้จัดขึ้นที่ประเทศเยอรมนีจนถึงปีพ. ศ. 2546 และหลังจากนั้นในประเทศอื่น ๆ ทั่วโลก ในปีพ. ศ. 2542 MGA ได้เปลี่ยนชื่อเป็น "Miss Germany Organization" (MGO) ตั้งแต่ปี 2546 การประกวดมิสอินเตอร์คอนติเนนตัลจัดโดย "World Beauty Organisation" (WBO) ซึ่งตั้งอยู่ในปานามา
ไม่ปรากฏหลักฐาน (1971–1972)เวอร์ชันอารูบา (1973–1983)"Miss Teenage Peace International" pageant was first held in 1973, in "Oranjestad, Aruba". It was organized by the local magazine "Amistad". This was the first international beauty contest to be held in Aruba. In 1974 its name was changed to "Miss Teenage Intercontinental" and organized by "Rene Lacle" until 1979 that became "Miss Teen Intercontinental". In 1982 its name was changed to "Miss Intercontinental". In 1984 it was discontinued.
ไม่ปรากฏหลักฐาน (1985–1987)เวอร์ชันไนจีเรีย (1986–1991)In 1986 a Nigerian organization took over a contest that was named "Miss Africa World"', but in 1987 its name was changed to "Miss Africa International". It did In November 1987 but title announced for 1988. In 1992 it was discontinued. In Nigeria Version winners were referred to as Miss Inter-Continental.
เวอร์ชันเยอรมัน (1991–1992)In 1991 "Miss Friendship" pageant was held in Germany and involved regional beauty queens from Germany and some of the former republics of the Soviet Union. In 1992 which Nigeria Version was discontinued, its name was changed to "Miss Intercontinental".
เวอร์ชันปัจจุบัน (1993–ปัจจุบัน)In 1993 new version of Miss Intercontinental Pageant was organized by the Miss Germany Association (MGA). The pageant has been held in Germany until 2003, and afterwards in other countries around the world. In 1999, MGA transforms into "Miss Germany Organization" (MGO). From 2003 the Miss Intercontinental pageant is organized by "World Beauty Organization" (WBO) which is located in Panama.
เจ้าบุญมี ตุงคนาคร
เจ้าบุญมี ตุงคนาคร หรือ เจ้าหนานบุญมี ตุงคนาคร เป็นเจ้านายเชื้อสายราชวงศ์ทิพย์จักรหรือ เชื้อเจ็ดตน อดีตสมาชิกสภาผู้แทนราษฎรจังหวัดลำพูนคนแรก และเป็นสมาชิกสภาผู้แทนราษฎร 6 สมัย
เจ้าหนานบุญมี ตุงคนาคร เป็นเจ้านายเชื้อสายทิพจักราทิวงศ์ สมรสกับเจ้าโสภา ตุงคนาคร (สกุลเดิม ณ ลำพูน) ราชนัดดาในเจ้าอินทยงยศโชติ เจ้าผู้ครองนครลำพูน องค์ที่ 9
เจ้าหนานบุญมี ได้รับเลือกตั้งเป็นสมาชิกสภาผู้แทนราษฎรคนแรก ของจังหวัดลำพูน ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2476 และได้รับการเลือกตั้งอีกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2480 และการเลือกตั้งสมาชิกสภาผู้แทนราษฎรไทยเป็นการทั่วไป มกราคม พ.ศ. 2489
ต่อมาได้เว้นช่วงการทำงานการเมืองไประยะหนึ่ง กระทั่งได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 โดยได้รับเลือกตั้งในสังกัดพรรคประชาธิปัตย์ คู่กับเจ้าวรทัศน์ ณ ลำพูน โอรสเจ้าจักรคำขจรศักดิ์ เจ้าผู้ครองนครลำพูน องค์ที่ 10 และในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512
ชานนท์ ทิพกนก
ชานนทร์ ทิพกนก เกิดวันที่ 29 กันยายน 2529 เข้าสู่วงการ โดยการ ประกวดดิ ไอดอล โปรเจกต์ ในปี 2552 
ศึกษาที่โรงเรียนศรีวิกรม์ และระดับปริญญาตรี คณะบริหารธุรกิจ เอกคอมพิวเตอร์ธุรกิจ มหาวิทยาลัยเกษมบัณฑิต ละครเรื่องแรกคือ กุหลาบร้ายกลายรัก โดยรับบทร้าย แต่ผลงานที่เป็นที่แจ้งเกิดดาราดาวรุ่งคือเรื่อง รอยมาร
ทางรถไฟเกือกม้า (รัฐเพนซิลเวเนีย)
ทางรถไฟเกือกม้า คือรางรถไฟรูปเกือกม้า 3 รางบนทางรถไฟสายพิทส์เบิร์กของการรถไฟนอร์ฟอล์กใต้ในโลแกนทาวน์ชิพ, แบลร์คัลที, เพนซิลวาเนีย ทางโค้งนี้ยาว และมีเส้นผ่านศูนย์กลางยาว สร้างเสร็จในปี 1854 โดยการรถไฟเพนซิลวาเนีย เป็นทางเพื่อใต่ระดับตามไหล่เทือกเขาเอลเลกเฮนี ภายหลังเส้นทางนี้ถูกแทนที่โดย ทางรถไฟสายเอลเลกเฮนี พอร์เทก เพื่อลดเวลาในการเดินทางลง ซึ่งเป็นอีกทางข้ามภูเขาสำหรับรถไฟขนาดใหญ่
ทางรถไฟสายนี้มีความสำคัญตั้งแต่เปิดทำการ และในสงครามโลกครั้งที่ 2 ทางรถไฟสายนี้เป็นเป้าหมายของนาซีเยอรมันในปฏิบัติการพาสโทเรียสเมื่อปี 1942 ภายหลังทางรถไฟนี้เปลี่ยนผู้ถือครองและใช้งานโดยบริษัทขนส่งเพนน์ฌว็นทรัล, คอนเรล และนอนฟอล์กใต้ ทางรถไฟสายเกือกม้านี้ถูกเพิ่มใน ทะเบียนสถานที่ประวัติศาสตร์แห่งชาติ และถูกกำหนดให้เป็นสถานที่สำคัญทางประวัติศาสตร์แห่งชาติในปี 1966 และกลายเป็นสถานที่สำคัญทางประวัติศาสตร์ด้านวิศวกรรมโยธาแห่งชาติในปี 2004
ทางรถไฟสายเกือกม้าเป็นสถานที่ท่องเที่ยวมาอย่างยาวนาน และมีการจัดตั้งสวนสาธารณะเพื่อการสำรวจข้างทางรถไฟเสร็จสิ้นในปี 187 ในช่วงก่อนทศวรรศ 1990 สวนสาธารณะถูกปรับปรุงและมีการก่อสร้างศูนย์นักท่องเที่ยวขึ้น โดยมีพิพิธภัณฑ์การรถไฟในเมืองอัลทูนาเป็นผู้จัดการ และมีการจัดแสดงสิ่งที่เกี่ยวข้องในทางโค้งดังกล่าวด้วย
เนมันยา มาติช
เนมันยา มาติช (; เกิดวันที่ 1 สิงหาคม ค.ศ. 1988) เป็นนักฟุตบอลชาวเซอร์เบีย ปัจจุบันเล่นให้กับแมนเชสเตอร์ยูไนเต็ด และเซอร์เบีย ในตำแหน่งกองกลางตัวรับ ความสามารถของมาติชได้รับการยอมรับอย่างกว้างขวางและถูกยกย่องให้เป็นกองกลางตัวรับที่เก่งที่สุดคนหนึ่งของโลก
เขาเริ่มเล่นฟุตบอลให้กับสโมสรในบ้านเกิดอย่างเอฟเค เยดินสโวฟและสโมสรในประเทศสโลวีเกียคือ เอ็มเอฟเค โกซิส
ก่อนจะย้ายมาร่วมทีมเชลซีในปี ค.ศ.2009 ด้วยค่าตัว 1.5 ล้านปอนด์ แต่ถูกจำกัดการลงเล่น จากนั้นมาติชได้ย้ายไปร่วมทีมในลีกฮอลแลนด์อย่างทีมวิสเทส ในฤดูกาลปี 2010-2011 และในเดือน มกราคม ค.ศ.2011 เขาได้ย้ายไปร่วมทีมเบนฟิก้าจากข้อเสนอในการซื้อ ดาวิดซ์ ลุยซ์ และมาติชกลับมาร่วมทีมเชลซีอีกครั้งในปี ค.ศ.2014 ด้วยค่าตัว 21 ล้านปอนด์ ในเดือนกรกฎาคม ค.ศ.2017 เขากลับมาร่วมงานอีกครั้งกับอดีตผู้จัดการทีมเชลซี โชเซ มูรีนโย หลังจากเซ็นสัญญาเป็นนักเตะทีมแมนเชสเตอร์ยูไนเต็ด
มิสซูปราเนชันแนล
มิสซูปราเนชันแนล () เป็นการประกวดนางงามเวทีการประกวดนางงาม 1 ใน 6 ของเวทีการประกวดระดับแกรนด์สแลม โดยเริ่มจัดการประกวดครั้งแรกเมื่อปี ค.ศ. 2009 ที่ ประเทศโปแลนด์
องค์กรนางงามจักรวาล เป็นองค์กรในปัจจุบันที่เป็นเจ้าของและดำเนินการประกวดมิสซูปราเนชันแนล มิสเตอร์ซูปราเนชันแนล มิสโปแลนด์ และมิสเตอร์โปแลนด์ สำนักงานใหญ่อยู่ที่ปานามาซิตี โดยของเจ้าองค์การคือ World Beauty Association; หรือ สมาคมความงามระดับโลก ชื่อย่อ: WBA ประธานกองประกวดคนปัจจุบันคือ มาร์เซลา โลบอน องค์การขายสิทธิทางโทรทัศน์ให้กับการประกวดในประเทศอื่น ๆ
ด้านล่างนี้เป็นรายนามผู้ครองตำแหน่งทั้งหมดขององค์กร World Beauty Association; หรือ สมาคมความงามระดับโลก ชื่อย่อ: WBA ในช่วงหลายปีที่ผ่านมา
จาง เหมิง (นักแสดง)
จาง เหมิง (, ) เป็นนักแสดงชาวจีน เกิดเมื่อวันที่ 28 ธันวาคม พ.ศ. 2531 ที่เหอหนาน ประเทศจีน
กีฬากรีฑาในโอลิมปิกฤดูร้อน 2000
กีฬากรีฑาในโอลิมปิกฤดูร้อน 2000 จัดแข่งขันที่ซิดนีย์ ประเทศออสเตรเลีย แข่งขัน 46 ประเภท
กีฬากรีฑาในโอลิมปิกฤดูร้อน 2004
กีฬากรีฑาในโอลิมปิกฤดูร้อน 2004 จัดแข่งขันที่เอเธนส์ ประเทศกรีซ แข่งขัน 46 ประเภท
กีฬากรีฑาในโอลิมปิกฤดูร้อน 2008
กีฬากรีฑาในโอลิมปิกฤดูร้อน 2008 จัดแข่งขันที่ปักกิ่ง สาธารณรัฐประชาชนจีน แข่งขัน 47 ประเภท
กีฬากรีฑาในโอลิมปิกฤดูร้อน 2012
กีฬากรีฑาในโอลิมปิกฤดูร้อน 2012 จัดแข่งขันที่ลอนดอน สหราชอาณาจักร แข่งขัน 47 ประเภท
หมายเหตุ : "Three competitors tied for bronze in the men's high jump event."
ภาษาโกฮิน
ภาษาโกฮิน (Kohin ISO 639-3: kkx) หรือภาษาเซอรูยัน มีผู้พูดทั้งสิ้น 8,000 คน (พ.ศ. 2546) ในจังหวัดกาลิมันตันกลาง ในบริเวณแม่น้ำเซอรูยัน ประเทศอินโดนีเซีย จัดอยู่ในตระกูลภาษาออสโตรนีเซียน กลุ่มภาษามาลาโย-โพลีเนเซีย สาขาบารีโตใหญ่ รากศัพท์ใกล้เคียงกับภาษาโอตดานุม 60%–65% และใกล้เคียงภาษางายู 50%–69%
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ภาษาลาวางัน
ภาษาลาวางัน (Lawangan language) หรือภาษาลูวางัน มีผู้พูด 100,000 คนในจังหวัดกาลิมันตันตะวันออก และกาลิมันตันกลาง บริเวณแม่น้ำกาเรา มีหลายสำเนียง จัดอยู่ในตระกูลภาษาออสโตรนีเซียน กลุ่มภาษามาลาโย-โพลีเนเซีย สาขาบารีโตใหญ่
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
มหายานศตธรรมประกาศมุขศาสตร์
มหายานศตธรรมประกาศมุขศาสตร์ () เป็นบทนิพนธ์ของพระวสุพันธุ อาจารย์แห่งนิกายโยคาจาร ว่าด้วยลักษณะธรรมทั้ง 100 ประเภท มีลักษณะคล้ายกับบทมาติกาของอภิธรรมฝ่ายเถรวาท และยังเป็นการจัดข้อธรรมเป็นหมวด ๆ เพื่อชี้ให้เห็นถึงปัจจัยต่าง ๆ ที่ประกอบกันเข้าเป็นลักษณะธรรม เริ่มจากจิตไปจบลงที่ตถตา หรือความเป็นเช่นนั้น หรือพุทธภาวะ
มหายานศตธรรมประกาศมุขศาสตร์ มีเนื้อหาสั้นกระชับ แบ่งข้อธรรมเป็นหมวดหลัก และหมวดย่อย เนื้อความทั้งหมด มีดังนี้ (ตามฉบับที่แปลโดยพระเสวียนจั้ง หรือพระถังซำจั๋ง)
มหายานศตธรรมประกาศมุขศาสตร์ (大乘百法明門論)
ดังที่สมเด็จพระภควันตรัสไว้ดังว่า。 สรรพธรรมเป็นอนัตตา。 สรรพธรรมนั้นเป็นไฉน。 เหตุใดจึงเป็นอนัตตา。สรรพธรรมทั้งหลาย。ย่อสังเขปได้เป็น ๕ มูลฐาน。
๑. จิตฺตธรรมะ
๒.ไจตสิกธรรมะ
๓. รูปธรรมะ
๔. จิตตวิประยุกตสังสการธรรมะ
๕. อสังสกฤตธรรมะห์
ข้อหนึ่งเป็นยอดทั้งหมด。 ข้อต่อมาประสานข้อก่อนนั้น。 ลำดับสองเป็นเงาข้อก่อนหน้า。ลำดับสามแยกมาจากก่อนหน้านั้น。 สี่ปรากฏขึ้นมาด้วยข้ออื่นทั้งหมด。เป็นลำดับดังนี้。
๑. จิตฺตธรรมะ ย่อสังเขปได้เป็น ๘ มูลฐาน。
๑.๑ จักษุรวิชญาณ
๑.๒ ศโรตรวิชญาณ
๑.๓ ฆราณวิชญาณ
๑.๔ ชิหวาวิชญาณ
๑.๕ กายะวิชญาณ
๑.๖ มโนวิชญาณ
๑.๗ มนัส
๑.๘ อาลัยวิชญาณ
๒.ไจตสิกธรรมะ ย่อสังเขปได้เป็น ๕๑ มูลฐาน。 แบ่งออกเป็น ๖ หมวด
๒.๑. สรวตรัค ๕
๒.๒. วินิยัต ๕
๒.๓. กุศล ๑๑
๒.๔. กเลศ ๖
๒.๕. อุปกเลศ ๒๐
๒.๖. อนิยัต ๔
๒.๑.๑ มนัสการ
๒.๑.๒ สปรัษฏะ
๒.๑.๓ เวทนา
๒.๑.๔ สังชญา
๒.๑.๕ เจตนา
๒.๒.๑ ฉันทะ
๒.๒.๒ อธิโมกษะ
๒.๒.๓ สมฤติ
๒.๒.๔ สมาธิ
๒.๒.๕ ปรัชญา
๒.๓.๑ ศรัทธา
๒.๓.๒ วีรยะ
๒.๓.๓ หรี
๒.๓.๔ อปตราปฺยะ
๒.๓.๕ อโลภะ
๒.๓.๖ อทเวษะ
๒.๓.๗ อโมหะ
๒.๓.๘ ประศรัพธิ
๒.๓.๙ อประมาท
๒.๓.๑๐ อุเปกษะ
๒.๓.๑๑ อหิงสา
๒.๔.๑ ราคะ
๒.๔.๒ ประติฆะ
๒.๔.๓ มูฒิ
๒.๔.๔ มานะ
๒.๔.๕ วิจิกิตสา
๒.๔.๖ ทฤษฏิ
๒.๔.๑ โกรธะ
๒.๔.๒ อุปนาหะ
๒.๔.๓ ประทาสะ
๒.๔.๔ มรักษะ
๒.๔.๕ มายา
๒.๔.๖ ศาฐัย
๒.๔.๗ มทะ
๒.๔.๘ วิหิงสา
๒.๔.๙ อีรัษยา
๒.๔.๑๐ มาตสรยะ
๒.๔.๑๑ อาหรีกฺยะ
๒.๔.๑๒ อนปตราปฺยะ
๒.๔.๑๓ อศรัทธยะ
๒.๔.๑๔ เกาศีทยะ
๒.๔.๑๕ ประมาทะ
๒.๔.๑๖ สฺตยานะ
๒.๔.๑๗ เอาทฺธตยะ
๒.๔.๑๘ มุษิตสมฤติตา
๒.๔.๑๙ อสังปรชันยะ
๒.๔.๒๐ วิกฺเษปะ
อนิยัต ๔ ประกอบด้วย
๒.๔.๑ มิทธะ
๒.๔.๒ เกากฤตยะ
๒.๔.๓ วิตรกะ
๒.๔.๔ วิจาระ
๓. รูปธรรมะ ย่อสังเขปได้เป็น ๑๑ มูลฐาน。
๓.๑ จักษุส
๓.๒ ศโรตะ
๓.๓ ฆราณะ
๓.๔ ชิหวา
๓.๕ กายะ 
๓.๖ รูปะ
๓.๗ ศัพทะ
๓.๘ คันธะ
๓.๙ ระสะ
๓.๑๐ สปรัษฏวยะ
๓.๑๑ ธรรมายตนิกานิ รูปานิ
๔. จิตตวิประยุกตสังสการธรรมะ ย่อสังเขปได้เป็น ๒๔ มูลฐาน。
๔.๑ ปราปติ
๔.๒ ชีวิเตนทริยะ
๔.๓ นิกายะสภาคะ
๔.๔ วิสภาคะ
๔.๕ อสังชญิสมาปัตติ
๔.๖ นิโรธสมาปัตติ
๔.๗ อาสังชญิกะ
๔.๘ นามกายะ
๔.๙ ปทกายะ
๔.๑๐ วยัญชนะกาย
๔.๑๑ ชาติ
๔.๑๒ สถิติ
๔.๑๓ ชรา
๔.๑๔ อนิตยตา
๔.๑๕ ประวฤตฺติ
๔.๑๖ ประตินิยม
๔.๑๗ โยคะ
๔.๑๘ ชาวะ
๔.๑๙ อนุกรม
๔.๒๐ กาละ 
๔.๒๑ เทศะ
๔.๒๒ สางขยะ
๔.๒๓ สามครี
๔.๒๔ อันยถาตวะ
๕. อสังสกฤตธรรมะห์ ย่อสังเขปได้เป็น ๖ มูลฐาน。
๕.๑ อากาศ
๕.๒ ประติสังขยานิโรธ
๕.๓ อประติสังขยานิโรธ
๕.๔ อานิญชยะ
๕.๕ สังชญาเวทยิตนิโรธ
๕.๖ ตถตา
มอเดิร์นอิงลิช
มอเดิร์นอิงลิช () เป็นวงดนตรีนิวเวฟจากอังกฤษ โดยมีเพลงที่รู้จักอย่าง "I Melt with You", "Hands Across the Sea", และ "Ink and Paper" วงได้เคยแยกวงมาแล้วถึงสองครั้งในปี 1987 และ 1991 แต่กลับมารวมตัวอีกครั้งในปี 1995
รายนามผู้เชิญธงชาติเข้าสู่สนามในพิธีเปิดการแข่งขันโอลิมปิกฤดูร้อน 2016
รายนามผู้เชิญธงชาติเข้าสู่สนามในพิธีเปิดการแข่งขันโอลิมปิกฤดูร้อน 2016 เป็นรายชื่อของนักกีฬาผู้อัญเชิญธงชาติของแต่ละประเทศที่เข้าร่วมแข่งขันโอลิมปิกเข้าสู่สนามกีฬามารากานังในระหว่างพิธีเปิดโอลิมปิกฤดูร้อน 2016 ที่จะจัดขึ้นในวันที่ 5 สิงหาคม พ.ศ. 2559 ณ เมืองริโอเดอจาเนโร ประเทศบราซิล โดยผู้อัญเชิญธงชาติของแต่ละประเทศเป็นผู้ที่ได้รับการคัดเลือกจากคณะกรรมการโอลิมปิกแต่ละประเทศเพื่อเชิญธงชาตินำนักกีฬาและเจ้าหน้าที่ของประเทศตัวเองเข้าสู่สนามกีฬา โดยธรรมเนียมแล้วทัพนักกีฬาจากประเทศกรีซจะเป็นประเทศแรกที่เข้าสู่สนามเพื่อเป็นการให้เกียรติที่โอลิมปิกยุคโบราณจัดขึ้นครั้งแรกที่กรีซ และบราซิลจะเป็นทัพนักกีฬาชาติสุดท้ายที่เข้าสู่สนามในฐานะเจ้าภาพจัดการแข่งขัน
วอลเลย์บอลหญิงทีมชาติอิหร่าน
วอลเลย์บอลหญิงทีมชาติอิหร่าน () เป็นทีมชาติวอลเลย์บอลของประเทศอิหร่าน